
	Argumentai:

Kelių plėtra ir priežiūra yra neatsiejama ekonomikos gyvybingumo dalis, kuriai būtinas tvarus finansavimas. Reikia užbaigti vykdyti 2017 m. patvirtintą Kelių plėtros ir priežiūros programą 2018-2022 m. Asignavimų laukia ir valstybės strateginiai kelių projektai. Turime daug netinkamos būklės valstybinės reikšmės kelių, tiltų. Daugėjant transporto priemonių, intensyvėjant judėjimui žvyrkeliais per žmonių gyvenamąsias vietoves,- prastėja žvyruotų kelių būklė, žmonės priversti gyventi nuolatinėse dulkėse, kas ženkliai blogina jų gyvenimo kokybę ir sveikatą. Regionų vystymuisi ir stiprėjimui turime pasiekti, kad kiekviena gyvenvietė turėtų bent vieną asfaltuotą kelią, susisiekiantį su administraciniais centrais. Tai būtų reali regionų politika.
Suprasdamas tai Lietuvos Respublikos Seimas 2021-05-27 d. priėmė rezoliuciją „Dėl žvyrkelių per Lietuvos gyvenvietes (kaimus) asfaltavimo programos“. 
Statistikos departamento 2020 m. duomenimis, vietinės reikšmės kelių su žvyro danga Lietuvoje - 39469 km. Vidutiniškai tai sudaro 62 proc. visų vietinės reikšmės kelių. 26 savivaldybėse šis procentas siekia gerokai virš 70. Dėl nepakankamo finansavimo vietinės reikšmės keliams, savivaldybėms sudėtinga pasiekti greitesnį proveržį žvyrkelių asfaltavime. 
Pasiūlymas:
Padidinti 110 mln. eurų valstybės biudžeto asignavimus Susisiekimo ministerijai Kelių priežiūrai ir plėtrai finansuoti.
Lėšų šaltinis:
Valstybės biudžeto įplaukos ir skolintos lėšos.

